open-index/open-wikipedia-markdown huggingface dataset:
Galdeano

**Galdeano** (*Galdio* en basco, encara que ye una denominación muit recient) ye un lugar d'a comunidat autonoma de Navarra, en o termin municipal d'Allín, en a comarca de Tierra d'Estella Oriental y merindat d'Estella. Fa parte d'o partiu chudicial d'Estella.

A suya población ye de 68 habitants (2008).

## Cheografía
A localidat de Galdeano se troba situada a 546 metros d'altaria sobre lo livel d'a mar.

## Demografía

## Molimentos
* Ilesia de Sant Pero de Galdeano, una ilesia d'o sieglo XIII en estilo romanico adedicada a sant Pero, esviellada mientres o sieglo XVI.
* Palacio de Galdeano, un palacio d'o sieglo XVI.
* Ermita de Sant Cosme y Sant Damián de Galdeano.
* Ermita de Sant Miguel de Galdeano.
* Ermita de Santa Barbara de Galdeano.

## Vinclos externos

*  /  Información de Galdeano en a web d'o Gubierno de Navarra.
Indicación cheografica protechida

A **indicación cheografica protechida** (**IChP**) ye un d'os rechimens de calidat en a Unión Europea que identifica un producto alimentario que ye orichinario d'un puesto determinau, una rechión u un país, tien una calidat determinada, una reputación u un atra caracteristica que pueda esencialment estar dada a o suyo orichen cheografico, y como minimo una d'as suyas fases de producción, transformación u elaboración se fa en a zona cheografica definida.

Ye menester que se cumplan os requisitos estableixius en o Reglamento comunitario sobre rechimens de calidat de productos agricolas y alimentarios.

A IChP ye un distintivo d'identificación d'a Unión Europea, creyau en 1992. Inicialment s'asignaba nomás a productos alimenticios, pero dende 2009 s'aplica tamién a os vins (s'excluyen as bebidas espirituosas). As denominacions IGP son protechidas legalment en toda a Unión Europea.

A diferencia d'una denominación d'orichen protechida, parti d'a materia prima, u bien parti d'o proceso de producción, transformación u elaboración, puet provenir u se puet realizar difuera d'a zona cheografica. Manimenos, se guarencia a reputación y a calidat tradicional d'a zona. Por eixemplo, en a isla de Mallorca no i hai prou farina pa fer todas as ensaimadas tipicas.

## En Aragón
En Aragón existen cuantos productos con indicación cheografica protechida:
* Alimentos:
** I.Ch.P. Espargo de Navarra.
** *[[Indicación Cheografica Protechida Pataca negra de Teruel|I.Ch.P. Pataca negra de Teruel]] (en tramite)*.
* Carne:
** I.Ch.P. Carne d'Ávila.
** I.Ch.P. Ternasco d'Aragón.
** I.Ch.P. Tocín de Teruel.
* Vin: 
** I.Ch.P. VdT Baixo Aragón
** I.Ch.P. VdT Ribera d'o Galligo-Cinco Villas
** I.Ch.P. VdT Ribera d'o Queiles
** I.Ch.P. VdT Ribera de Xiloca
** I.Ch.P. VdT Valle d'a Cinca
** I.Ch.P. VdT Val de Xalón

## Se veiga tamién
* Especialidat tradicional guarenciada.
* Denominación d'orichen protechida.

## Referencias

## Enlaces externos
Ganuza

**Ganuza** (*Gauza* en basco, *Ganuza* en castellano y oficialment) ye un lugar d'a comunidat autonoma de Navarra, en o termin municipal de Metauten, en a comarca de Tierra d'Estella Oriental y merindat d'Estella. Fa parte d'o partiu chudicial d'Estella.

A suya población ye de 62 habitants (2021).

## Cheografía
A localidat de Ganuza se troba situada a 593 metros d'altaria sobre lo livel d'a mar.

## Demografía

## Molimentos
* Ilesia de Santa Olaria de Ganuza, una ilesia d'o sieglo XIII en estilo |gotico adedicada a santa Olaria de Mérida, esviellada mientres o sieglo XVI.
* Basilica de Sant Chaime de Lóquiz, una basilica adedicada a sant Chaime o Mayor, tamién d'o sieglo XIII y tamién en estilo gotico.

## Vinclos externos
Indicación Cheografica Protechida Vin d'a Tierra Ribera d'o Queiles

A **Indicación Cheografica Protechida Vin d'a Tierra Ribera d'o Queiles** ye una indicación cheografica protechida emplegada pa designar os vins d'a Tierra orichinarios d'a zona viticola d'o río Queiles. S'estendilla por cuantos municipios d'Aragón y Navarra. 

## Oríchens
Ista indicación cheografica protechida fue reconoixida en 2003 encara que os premios recibius dende anyos antes preban que se tracta dende vins reconoixius d'antis mas.

## Redolada
A zona de cautivo d'istos vinyals ye o curso d'o río Queiles, afluyent d'Ebro.

### Clima
A cerqueza de Moncayo (montanya de 2.313 metros d'altaria), a la zona de producción d'a IChP "Ribera d'o Queiles", determina que o cambio termometrico entre o día y a nueit, mas que mas en o periodo clau que va dende l'envero dica a vendema, siga muit important (15°C), feito que contribuye a la formación de tanins y antocianos. Isto fa que se potencie a color y a expresión d'as variedaz d'uva emplegadas, lo que atorga a os vins o suyo carácter especifico.

O clima ye de transición entre mediterranio y continental, con temperaturas meyas que oscilan entre os 14 y os 16°C en as zonas baixas y entre 12 y 14°C en as zonas altas. As precipitacions anyals meyas son d'entre 300 y 500 mm distribuyidas en unos 60-70 días de pluya a l'anyo.

### Demarcación cheografica
S'incluyen os municipios aragoneses de Grisel, Lituenigo, Los Fayos, Malón, Novallas, Santa Cruz de Moncayo, Tarazona, Torrellas y Vierlas, situaus en a provincia de Zaragoza y os municipios navarros d'Ablitas, Bariellas, Cascant, Mont Agut, Murchant, a parti a o sud d'o río Ebro d'o municipio de Tudela y Tulebras.

## Caracteristicas
### Ugas

Os vins proceden exclusivament d'as siguients variedaz:
* **Tintas**: *[[cabernet sauvignon]]*, *[[merlot]]*, parraleta, tempranillo, garnacha tinta y *[[Syrah (uga)|syrah]]*.

## Producción y comercialización
Dende a creyación d'a indicación cheografica protechida s'han vendiu bels 3.000.000 de litros, d'os que un 70% s'ha destinau a la exportación, estando d'istos con un 25% Estaus Unius, 25% Reino Uniu, 25% Alemanya y 25% Belchica y Países Baixos os prencipals destins.

### Bodegas
* *Guelbenzu* (Vierlas)

## Referencias

## Vinclos externos
*  Asociación de Vins d'a Tierra d'Aragón.
*  IChP Ribera d'o Queiles
Indicación Cheografica Protechida Vin d'a Tierra Valle d'a Cinca

A **Indicación Cheografica Protechida Vin d'a Tierra Valle d'a Cinca** ye una indicación cheografica protechida emplegada pa designar os vins d'a Tierra orichinarios d'a zona viticola d'a valle baixa d'o río Cinca. Ista indicación cheográfica fue reglamentada en 2005.

## Oríchens
O cautivo d'a vit y a eleaboración de vin en istas tierras tien os suyos oríchens en a Edat Meya y ye prou ligada a l'arribada d'a Orden d'o Temple. Os templers plegoron a la zona con motivo d'o testamento d'Alifonso I d'Aragón, formando a partir de l'anyo 1143 a suya encomienda con seu en Monzón y que incluyiría dica 28 lugars d'a val d'a Cinca y Litera.

En cayer os templers en 1314 as suyas posesions en a zona pasarían a os hespitalers que rematarían a suya presencia con a Desamortización de 1835.

O cronista d'o rei Felipe I, Enrique Cock, escribió en pasar o rei por Belver cuan tornaba d'as Corz de Monzón de 1585: 

## Redolada
Ye una zona vitivinicola situada en o semontano entre a parti oriental d'o Pireneu aragonés y a depresión d'Ebro. As tierras de cautivo se troban mayorment en a marguin ezquierda d'o río Cinca en pasar por ista comarca natural.

### Clima
A temperatura meya anyal d'ista zona ye de 13,8°C, estando a meya maxima de 20,1°C, con o mes de chulio como o mes mas calido, con una meya de 24,3°C. A meya minima anyal ye de 7,4°C y o mes mas fredo ye aviento con una temperatura meya de 0,3°C. Dende zaguerías d'o mes d'abril dica metat d'octubre no i hai cheladas. A pluviometría meya anyal ye de 334 mm, estando octubre o mes con mas plevidas. 

### Demarcación cheografica
S'incluyen os municipios d'a provincia de Uesca: Albalat de Cinca, Alcampell, Alfantega, Altorricón, Belver de Cinca, Binacet, Binéfar, Esplús, Fraga, Monzón, Osso-Almudafar, Pueyo de Santa Cruz, Sant Istevan de Litera, Tamarit de Litera, Vencillón, Zaidín y l'Almunia de Sant Chuan.

## Caracteristicas
S'admiten categorías de vins blancos con grau alcolico natural minimo de 11°, rosaus con 11'5° y tintos con 12°.

### Ugas

* **Blancas**: macabeu, *[[chardonnay]]*, *[[sauvignon blanc]]*, *[[chenin blanc|chenin]]*, malbasía, *[[riesling]]*, *[[gewürztraminer]]* y vizaca.

* **Tintas**: garnacha, tempranillo, *[[cabernet sauvignon]]*, *[[merlot]]*, *[[Syrah (uga)|syrah]]*, *[[cabernet franc]]*, graciano, marzuela, moristel, parraleta y *[[pinot noir]]*.

## Producción y comercialización
### Bodegas
I hai 3 bodegas que fan parti d'a indicación cheografica protechida:

* *Valonga* (Belver de Cinca)''

## Referencias

## Vinclos externos
*  Asociación de Vins d'a Tierra d'Aragón.
*  IChP Valle d'a Cinca
Vin d'a Tierra

**Vin d'a Tierra** (en castellano *Vino de la Tierra*, u por as suyas sieglas *VdlT*) ye una categoría de vins espanyols con indicación cheografica, con caracteristicas especificas determinadas por condicions ambientals y de cautivo, seguntes lo estableixiu en cada indicación cheografica. Ista indicación cheografica ye equivalent a las indicacions: *regional wine* (Reino Uniu), *vin de pays* (Francia, Luxemburgo y a provincia italiana de Val d'Aosta), *indicazione geografica tipica* (Italia), *vinho regional* (Portugal), *Landwein* (Alemanya) u *landwijn* (Países Baixos). A denominación puet incluyir vins d'agulla, vins de licor y vins d'uga sobremadura.

A diferencia d'os vins de mesa, en a etiqueta s'autoriza a indicación de l'anyada, as variedaz viniferas utilizadas y a zona de producción. Se guarancia l'orichen y una calidat minima, sin o control riguroso d'os vins con denominación d'orichen. A diferencia d'as denominacions d'orichen, a delimitación cheografica nomás pueden estar unidaz administrativas sin plegar a la parcelación.

En octubre de 2011 existiban en Espanya 47 vins d'a tierra orichinarios de todas as comunidaz autonomas menos d'o País Basco, Asturias, Ceuta, Melilla, Canarias, Catalunya y a Comunidat de Madrit.

## Vinclos externos

*  Asociación de Vins d'a Tierra d'Aragón.
Marzuela

A **marzuela** u **mazuela**, tamién conoixida como **carinyena** (en francés *carignan*) y d'antis mas tamién como **cluixillón**, ye una uga tinta aragonesa que ha estau plantada mas que mas en a Mediterrania Occidental, encara que tamién se troba hue en a resta d'o mundo. Igual que l'aramón, os suyos vins fan parti por un regular d'os excedents vinicolas de Francia y ha estau muit emplegada pa producir vin de garrafa en a Val Central de California.

En Aragón ye una d'as variedaz tintas autorizadas en os vins d'as denominacions d'orichen protechidas  Calatayú, Campo de Borcha, Carinyena y Urbezo y en as indicacions cheograficas protechidas vins d'a Tierra Baixo Aragón, Ribera d'o Galligo-Cinco Villas, Ribera de Xiloca, Valle d'a Cinca y Val de Xalón.

## Historia
Os ampelografos creyen que ista uga s'orichinó en Carinyena, Aragón, y que fue levada posteriorment ta Cerdenya, ta a peninsula italica, Francia, Alcheria y o Nuevo Mundo. A variedat ha estau habitual historicament en o vin de mezcla de Rioja. A radíz d'a influyencia espanyola, ganó importancia en Alcheria, que a la vegada exportaba ixe vin ta Francia. Cuan Alcheria s'independizó de Francia en 1962, se talló o suministro de marzuela a o país galo y os productors d'o sud de Francia s'adedicoron a plantar mas hectarias d'ista vit.

## Referencias
Leapmotor T03

**Leapmotor T03** ye un auto electrico d'o segmento A desarrollau por Leapmotor que se fabrica en Jinhua (China) y Tychy (Polonia, manimenos asti ye produciu per Stellantis). O vehíclo ye comercializau en Aragón dende noviembre de 2024.

## Referencias
Lynne Marta

**Maron Lynne Marta**, naixida de Somerville (Nueva Jersey, Estaus Unius) o 30 d'octubre de 1945 y muerta en Los Angeles (California, Estaus Unius) l'11 de chinero de 2024, estió una actriz y cantaire estausunidense, activa dende meyaus d'os anyos 1960 dica meyaus d'os anyos 2000. Morió por un cáncer.

## Filmografía
### Cintas

### Series de televisión

## Se veiga tamién
* Cintas interpretadas por Lynne Marta.

## Referencias

## Vinclos externos
*  Lynne Marta en Internet Movie Database.
Bram Tuinzing

**Bram Tuinzing**, naixiu de Den Haag (Holanda Meridional, Países Baixos) o 2 d'agosto de 1948 y muerto en Amsterdam (Holanda Septentrional, Países Baixos) l'11 de chinero de 2024, estió un remero neerlandés, activo en o mundo d'o esporte mientres os anyos 1970. Partecipó como representant d'o suyo país en os Chuegos Olimpicos de Múnich de 1972 en a modalidat de ueito con timonero, conseguindo plegar dica semifinals, a on quedoron cuatrenos no dentrando en a final, quedando segundos en a final B y ueitenos en a clasificación final.

## Referencias

## Vinclos externos
Perdices calivadas a l'estilo de Uesca

As **perdices calivadas a l'estilo de Uesca** son una receta de cocina propia d'a gastronomía d'Aragón orichinaria de Uesca (Plana de Uesca) en a que l'ingredient prencipal son as perdices, cocinadas con cebollas (millor a cebolla de Fuents d'Ebro) y vin blanco.

Ye una receta propia d'a gastronomía aragonesa y que incluye ingredients que se troban presents cuasi que dende siempre en Aragón: a perdiz ye una d'as aus mas presents en a caza en Aragón, estando un elemento destacau en as mesas aragonesas de siempre, y las cebollas son una d'as hortalizas mas antigas cautivadas, trobando-se lo suyo orichen fácil que en Asia entre Palestina y la India; finalment, o vin ye present en a dieta mediterrania dende que lo cautivo d'a vid s'estendilló por toda la mar Mediterrania con a expansión de l'Antiga Roma por as rechions mediterranias europeas, encara que l'orichen d'a planta se troba fácil que en o Caucas u lo Proximo Orient. D'atra man, a tecnica d'escalivar as verduras y hortalizas ye conocida dende bien antigo por o ser humán, fácil que se tracte d'una d'as tecnicas culinarias mas antigas. L'ingredient mas moderno d'a receta son as trunfas, que no s'incorpororon en as gastronomías europeas que dende lo descubrimiento d'America en 1492, en estar dito tuberclo orichinario de l'actual Perú en o continent americano.

## Preparación
Cal limpiar, embrandar y salar as perdices y colocar-las bien pretas en una cazuela, cubrindo-las con a cebolla picada, los allos, una fuella de laurel, dos claus d'especia, cuatre granos de pimienta, un sinyalín de zafrán, una cullarada de pebre royo, l'aceite d'oliva  y lo vin blanco, fendo-lo cocer con a cazuela tapada dica que prencipie a bullir. En ixe momento cal retirar-la d'o fuego y deixar-la a escalivar a fuego lento dica que las perdices están bien bullidas y lo liquido s'haiga consumiu cuasi que de raso. Alavez se sacan as pedices y se reterola la salsa espesa resultant, que se torna a adhibir a la cazuela con as perdices conservando-lo tot calient.

## Servir
Ta servir, se trinchan as perdices por a metat y se sirven acompanyadas d'a salsa y d'as trunfas calivadas con a suya piel, que se retira cuan se sirven.

## Referencias

## Bibliografía
*  Manuel Martínez Llopis y Luis Irizar: *La cocina de las aves de caza*, Alianza Editorial, Madrit, 1996. ISBN 84-206-9471-1, p 80.
Perdices con cols a l'aragonesa

As **perdices con cols a l'aragonesa** son una receta de cocina propia d'a gastronomía d'Aragón en a que l'ingredient prencipal son as perdices, cocinadas con redetiu, lomo de ternera, azanorias y cols.

Se tracta d'una receta a on os suyos ingredients prencipals se troban presents dende bien antigo en a gastronomía aragonesa: as perdices han estau dende siempre obchecto de caza en o territorio aragonés y las cols tienen o suyo orichen en amplas parts d'Europa pero mas que mas en as rechions mediterranias y ya heban estau obchecto de cautivo en l'Antigo Echipto y en l'Antiga Grecia a lo menos dende lo 2500 aC, estendillando-se posteriorment lo suyo cautivo por toda Europa dica convertir-se en un d'os productos prencipals d'as huertas europeas.

## Preparación
Cal limpiar y embrandar as perdices, que dimpués cal rebutir con a tocineta, bels granos de pebre y un sinyalín de nuez moscada. En una cazuela, se coloca una chulla de tocineta baixo de cada perdiz y una atra chulla dencima, s'ahdhibe la ternera trinchada y toz os atros ingredients a excepción d'as cols, as restas de tocineta, lo pernil y lo caldo.

As cols se bullen alto u baixo 2 miniutos en augua salada y s'escurruchan bien, colocando-se dimpués sobre las perdices chunto con as restas de tocineta y lo pernil eschulloniaus, regando-lo tot dimpués con o caldo. Se deixa cocer con a cazuela tapada a fuego baixo alto u baixo dos horas.

## Servir
En rematar a cocción, se colocan as cols en baixo d'una fuent con as perdices dencima arrodiadas d'as chullas de pernil y d'a tocineta. Os atros ingresients se pican y se colocan sobre d'a fuent antis de colocar as perdices. A salsa que quede se deixa reducir y posteriorment se riega con ella las perdices.

## Referencias

## Bibliografía
*  Manuel Martínez Llopis y Luis Irizar: *La cocina de las aves de caza*, Alianza Editorial, Madrit, 1996. ISBN 84-206-9471-1, p 81.
Citroën C1

**Citroën C1** yera un auto d'o segmento A desarrollau per Citroën. Citroën C1 s'ensamblaba en Kolín (Republica Checa). Amaneixió en o mercau en 2005 y se comerzializó dica 2022. I habió dos cheneracions d'as cuals a zaguera yera de 2014. Se producioron 1,2 millons de vehíclos.

## Galería d'imáchens

 Imachen:2008_Citroen_C1_Rhythm_1.0_Front.jpg| 1ª cheneración (2005).
 Imachen:2016_Citroen_C1_Flair_PureTech_-_1200cc_1.2_(82PS)_Petrol_-_Blue_Lagoon_-_04-2024,_Front.jpg| 2ª cheneración (2014).


## Referencias
Kia Picanto

**Kia Picanto** ye un auto d'o segmento A desarrollau per Kia Motors. Kia Picanto s'ensambla en diversas fabricas en diferents países, entre ellas en Seosan (Corea d'o Sud). Amaneixió en o mercato en 2003 y se comercializa dica hue. I hai tres cheneracions d'as cuals a zaguera ye de 2017.

## Galería d'imáchens

 Imachen:2004_Kia_Picanto_LX_1.1_Front.jpg| 1ª cheneración (2003).
 Imachen:Kia_Picanto_Fünftürer_Vision_1.0_CVVT_Schneeweiß.JPG| 2ª cheneración (2011).
 Imachen:2021_KIA_Picanto_1_DPi_-_998cc_1.0_(66PS)_Petrol_-_Blue_Breeze_-_03-2024,_Front.jpg| 3ª cheneración (2017).
TZ Sider

**TZ Sider** yera un auto desarrollau y fabricau per Talleres Zaragoza S.A.. Se comerzializaba dende 1956 dica 1960.

## Referencias
Perdices asadas con cols

As **perdices asadas con cols** son una receta de cocina propia d'a gastronomía de Francia en a que l'ingredient prencipal son as perdices, cocinadas con cols, estando una receta propia de París (Isla de Francia).

## Preparación
### Perdices
Cal limpiar as perdices, que dimpués cal recinglar con una chulla de tocineta cadaguna y embridar-las. Dimpués cal enflascar-las con a manteca, colocandose en una fuent apta ta lo furno y salpebrando-las, forniando-las alto u baixo 20 minutos con o furno precalentau a 220ºC, encara que cal que nomás queden que rosadas. En rematar se retiran as chullas de tocineta, en desglaando lo suco de coccion con o conyac y deixando-lo redurcir un ratet.

### Cols
As cols se limpian, se cortan en dos metaz y se secan. Dimpués se meten en una olla con augua bullint a on se i deixan mientres 5 minutos, ta que pierdan a suya acideza. Dimpués s'aixurrian de raso y se guardan en bel puesto fresco a lo menos meyo día. Pasau ixe tiempo, se funde lo gordo d'ansara en una cazuela y se i fríyen as crostas de tocín, previament talladas a tiras, en colocando lo canto graso sobre lo fundo y adhibindo-ie un sinyalín de caldo y u atro de caldo de menudencias. Cuan ye a punto se i coloca la metat d'a col tallada a cachos cubrindo-la con caldo y deixando-la coceralto u baixo una hora con fuego baixo.

## Servir
As perdices se disposan en una fuent, con una chulla de tocineta dencima de cadaguna, cubiertas con o suco de cocción y con as cols en o suyo arredol.

## Referencias

## Bibliografía
*  Manuel Martínez Llopis y Luis Irizar: *La cocina de las aves de caza*, Alianza Editorial, Madrit, 1996. ISBN 84-206-9471-1, p 42-43.
Denominación d'Orichen Protechida Urbezo

A **Denominación d'Orichen Protechida Urbezo** ye una denominación d'orichen protechida aragonesa  vitivinicola d'Aragón. Ye encara en tramite.

## Oríchens
A tradición vitivinicola en a zona data de primerías d'o sieglo XIX, destacando o premio obteniu por dos viticultores, medalla d'oro y diploma d'honor, en el II Congreso Internacional d'a Vinya y o Vin celebrau en Barcelona en 1929.

## Redolada
A zona cheografica definida en a DOP Urbezo se troba hidrograficament en a cuenca d'Ebro, alto u baixo en o centro d'un rectánglo ideyal que forman os ríos Ebro, Xalón, Uerva y Xiloca.

### Clima
Ye situada en o semontano d'a sierra d'Algairén, a una altaria d'entre 460 y 495 m, lo que fa que siga sosmesa a la influyencia d'o cierzo que bufa dende Moncayo. I hai una precipitación meya anyal de 423,4&nbsp;mm, con bels 66 días de pluya a l'anyo. A temperatura meya minima anyal ye de 8,4&nbsp;°C, estando de 20,5&nbsp;°C la meya d'as maximas.

### Demarcación cheografica

A Denominación d'Orichen Ailés comprende os vinyals d'o poligono catastral 35 d'o termin municipal de Carinyena.

## Caracteristicas
### Ugas
As variedaz d'uga autorizadas pa la producción d'iste vin son:

* **Tintas**: garnacha, *[[cabernet sauvignon]]*, marzuela, *[[merlot]]*, *[[Syrah (uga)|syrah]]* y tempranillo.
* **Blancas**: *[[chardonnay]]*, garnacha blanca y vizaca.

## Producción y comercialización
O cautivo d'os vinyls se i fa de forma ecolochica. Se riega en prencipiar l'envero, de nueit y por goteyo mientres un maximo de cinco horas, lo que aduya a amillorar os endices de calidat fenolica y d'aromas d'a uga, posando ceprén a la sintesi de zucres y a puyada excesiva d'o grau alcolico.

### Bodegas
Nomás una bodega fa parti d'a Denominación d'Orichen:
* Bodegas Solar de Urbezo (Carinyena)

## Referencias

## Vinclos externos
*  Pachina web oficial d'as Bodegas Solar de Urbezo.
*  DOP Urbezo
Progresión d'o récord mundial masculín de relevos 4x400

En iste articlo s'amuestra la **progresión d'o récord mundial masculín de [[relevos 4x400]]** dende l'anyo 1912 seguntes la *International Amateur Athletic Federation* (hue dita *[[World Athletics]]*), que reconoix y homologa nomás que los récords rechistraus dende 1911, y los récords indoor dende 1970.

## Progresión
### Cronometrache manual

### Cronometrache electronico

### Récords indoor

## Referencias

## Vinclos externos
*  Progresión d'o récord mundial masculín de relevos 4x400 en *worldathletics*.
*  Progresión d'o récord mundial masculín indoor de relevos 4x400 en *worldathletics*.
Aceite d'oliva

L**'aceite d'oliva** ye una aceite vechetal d'uso mas que mas culinario. S'obtiene d'o fruito d'a olivera (*Olea europaea*), dito oliva. Cuasi a tercera parti d'a polpa d'a oliva ye aceite. Por ista razón, dende l'Antigüidat s'ha quitau facilment con una simpla presión exercida por un molín. En Aragón as instalacions a on se quita l'aceite reciben o nombre d'almozaras. Amás d'o culinario, l'aceite d'oliva tamién s'ha emplegau pa atros usos diversos como cosmetica, medicina, relichión y como combustible pa as lampas d'aceite.

## Aceite en Aragón
En Aragón existen tres denominacions d'orichen d'aceite d'oliva:

* DOP Aceite d'o Baixo Aragón: incluye municipios d'as comarcas d'Andorra-Sierra d'Arcos, Baixo Aragón, Baixo Aragón-Casp, Campo de Belchit, Cuencas Meneras, Matarranya, Martín Baixo, Mayestrato y Ribera Baixa d'Ebro. 
* DOP Aceite d'o Semontano: incluye municipios d'as comarcas de Cinca Meya, Monegros, Plana de Uesca, Ribagorza, Semontano de Balbastro y Sobrarbe.
* DOP Aceite Sierra de Moncayo: incluye municipios d'as comarcas de Campo de Borcha y Tarazona y Moncayo.

## Notas


## Referencias
Progresión d'o récord mundial masculín de 20 km marcha

A continación s'amuestra la **progresión d'o récord mundial masculín de 20&nbsp;km marcha** dende l'establimiento d'a preba. As marcas feitas dinantes de l'anyo 2023 se consideran como millor marca mundial; dende l'1 de chinero de 2023 tienen a ratificación de World Athletics como récord mundial..

## Progresión
### No ratificaus

### Ratificaus

## Se veiga tamién
* Marcha atletica.
* Progresión d'o récord mundial femenín de 20 km marcha.

## Notas y Referencias

## Vinclos externos
*  Progresión d'o récord mundial masculín de 20 km marcha en *worldathletics*.
Cooperativa Omnibús Autobuses

A **Cooperativa Omnibús Autobuses** ye a empresa encargada d'o servicio de transporte urbán d'a ciudat de Melilla. A mesma empresa s'encarga d'o transporte de pasachers en autobús entre Melilla y atras localidaz vecinas. O servicio ye formau per seis linias. A frecuencia de cada linia varía, pendendo d'a hora y o día d'o servicio, encara que cheneralment gosan tener una frecuencia de meya hora.

## Linias
As linias son actualment seis, nombradas con una numeración ascendent:

Os pres varían en función d'a tarifa a la que s'accede:

## Referencias

## Vinclos externos
*  Web de COA
Campionato d'Aragón de Campo a Traviés

Lo **Campionato d'Aragón de Campo a traviés** ye una preba atletica que se disputa en Aragón organizada cada anyo per la Federación Aragonesa d'Atletismo chunto a un club d'a localidat a on se celebra, cheneralment en un solo día.

Consiste en una corrida a traviés d'una zona accidentada (con pendients, arias boscosas, leitos acuifers, zonas fangosas y obstaclos naturals u artificials). Hombres y mullers parten per separau y lo vencedor de cada corrida se li adchudica lo títol de campeón d'Aragón.

## Antecedents
A primers d'o sieglo XX, mientres las fiestas d'as prencipals ciudaz aragonesas, las sociedaz esportivas que surtioron per la proliferación d'o esporte entre las clases mas adineradas, organizaban prebas de caracter provincial y rechional. En 1908, se celebró en Uesca lo *I Campeonato Provincial de Carreras Pedestres*, que, en 1913 pasaría a tener categoría de Campeonato Rechional.

Los antecedents d'este campionato se remontan a los anyos 1920 recientment creada la Federación de Sociedades Deportivas y per la necesidat y presión que exercian los periodistas esportivos y aficionaus a lo esporte pa que un equipo representase a Aragón en os Campeonatos d'Espanya de Campo a traviés y un grupo d'aficionaus financió la participación de Dionisio Magén en o Campionato d'Espanya. Una primera corrida de selección de corredors s'organizó en l'anyo 1921 sin que esta estase un campeonato oficial d'Aragón sino que simplament los tres primers acudirian a lo Campeonato d'Espanya.

La sección d'Atletismo de l'Asociación Aragonesa de Cultura Fisica organizaría, en as fiestas de Pilar de 1922, unatra competición de prebas atleticas en a denominada *Gran Semana Esportiva*. Tamién se celebroron corridas de preparación pa o Cross Nacional, que culminaría con a selección de Dionisio Magén, Vicente Magén y Vicente Sanjuán.

No estió dica la creyación d'a *Unión Atletica Aragonesa*, una sección d'atletismo d'a *Asociación Aragonesa de Cultura Fisica*, que intentoron normalizar y regularizar las prebas d'atletismo. Antiparte de fer las suyas primeras prebas oficials, en 1921 se disputa una preba de selección de campo a traviés pa lo Campeonato Nacional con victoria de José de la Fuente. En mayo de 1923 s'estableix la Federación Aragonesa d'Atletismo y se prencipian a fer las primeras prebas oficials, meses dinantes se facioron importants esfuerzos en preparar un equipo que representase a Aragón en o Campionato Nacional de Campo a Traviés con a celebración d'o clamau *Cross Rechional d'Aragón* que sirvió como preba preparatoria pa lo Campionato Nacional de Campo a Traviés de 1923 disputau en San Sebastián meses  pero no ye dica l'anyo 1925 cuan se celebra o primer campionato oficial y s'atorga o títol de Campión d'Aragón.

## Historial

### Homes

### Mullers

## Referencias

## Vinclos externos
*  ''100 años de Campo a Través en España (1916-2016)''.
Esporte en 1911

En iste articlo se describen os escaicimientos destacaus d'o mundo d'o **[[esporte]] en l'anyo [[1911]]**.

## Competicions esportivas

## Escaicimientos
* Se funda l'Asociación de Fútbol d'a Commonwealth como organización rectora d'o fútbol en Australia, precursora de l'actual *[[Football Australia]]*.

### Récords
#### Récords d'atletismo
##### Mundo

##### Espanya

## Muertes

## Naixencias

#### Chunio

#### Agosto

#### Octubre

#### Noviembre

## Referencias

## Vinclos externos
Stephen Laybutt

**Stephen John Laybutt**, naixiu de Lithgow (Nueva Galas d'o Sud, Australia) lo 3 de setiembre de 1977 y muerto por suicidio en Cabarita Beach (Nueva Galas d'o Sud, Australia) lo 13 de chinero de 2024, estió un chugador de fútbol de Australia, activo en o mundo d'o fútbol dende meyaus d'os anyos 1990 dica primerías d'os anyos 2010 y que chugaba en a posición d'esfensa. Mientres a suya carrera esportiva estió chugador de cuantos equipos (en o suyo país, pero tamién en equipos foranos en Europa y Chapón), amás d'estar seleccionau ta la selección masculina de fútbol d'Australia sub-23 (con a que chugó los Chuegos Olimpicos de Sydney 2000) y ta la selección absoluta.

## Referencias
Bertin Ollé Ollé

**Bertin Ollé Ollé**, naixiu de Yaoundé (Rechión Centro, Camerún) o 30 de noviembre de 1961 y muerto en ixa mesma capital o 13 de chinero de 2024, estió un futbolista camerunés, que chugaba en a posición de centrocampista. Activo en o fútbol camerunés dende finals d'os anyos 1970 dica primerías d'os anyos 1990, desembolicó toda (u cuasi toda) la suya carrera profesional en o *[[Tonnerre Yaoundé]]*, amás de fer parte d'a selección masculina de fútbol de Camerún, con a que partecipó en a Copa Africana de Nacions de 1988 y en os Chuegos Panafricanos de 1987, amás de partecipar con a selección masculina de fútbol de Camerún sub-20 en a Copa Mundial de Fútbol sub-20 de 1981.

## Referencias
Indicación Cheografica Protechida Vin d'a Tierra Ribera de Xiloca

A **Indicación Cheografica Protechida Vin d'a Tierra Ribera de Xiloca** ye una indicación cheografica protechida emplegada pa designar os vins d'a Tierra orichinarios d'a zona viticola d'a ribera de Xiloca. Ista indicación cheográfica fue reglamentada en 2005.

## Oríchens
A primera referencia escrita sobre o cautivo d'a vit en a val de Xiloca data d'o sieglo XII, cuan o viachero y cheografo arabe Abu Abd Allah Muhammed Ben Mulin Ibn Kutaiba diz:

Existen tamién en o concello de Daroca os "Rechistros y informes sobre o cautivo d'a vit y/u elaboración de vin" que datan de 1581. Atra fuent mas recient ye "El patrimonio cultural de la Comarca del Jiloca (El Patrimonio Industrial)" publicau por o Centro d'Estudeos de Xiloca que diz que:

## Redolada
A zona d'ista indicación cheografica protechida se troba entre o nord-este d'a provincia de Teruel y o sud-ueste d'a provincia de Zaragoza. Ye trescruzada por o río Xiloca entre as sierras de Cucalón, Orich y Menera. No muit luent se troba a lacuna de Gallocanta.

### Clima
O clima d'ista zona ye submediterranio continental fredo con bella zona de transición enta o submediterranio continental calido. D'hibierno as temperaturas son extremas, mientres que a presencia de viento procedent d'o nord-ueste ye dominant. As precipitacions anyals son baixas.

### Demarcación cheografica
S'incluyen os siguients municipios:

* En a provincia de Teruel: Baguena, Burbaguena, Calamocha, Fuents Claras, Lechago, Luco de Xiloca y Sant Martín d'el Río. 

* En a provincia de Zaragoza: Anento, Daroca, Forcallo, Langa, Mainar, Manchons, Murero, Nombrevilla, Retascón, Val Conchán, Val de Sant Martín, Val de Forna, Villafelich y Villanueva de Xiloca.

## Caracteristicas
### Ugas
* **Tintas**: garnacha tinta, *[[cabernet sauvignon]]*, bobal, *[[merlot]]*, marzuela, monastrel, moristel, *[[Syrah (uga)|syrah]]* y tempranillo.
* **Blancas**: macabeu, robal, garnacha blanca y *[[chardonnay]]*.

## Producción y comercialización
### Bodegas
I hai 4 bodegas que fan parti d'a indicación cheografica protechida:

* *Daroca Bodega* (Daroca)
* *Vinae Mureri* (Murero)

## Referencias

## Vinclos externos
*  Asociación de Vins d'a Tierra d'Aragón.
*  IChP Ribera de Xiloca
Indicación Cheografica Protechida Espargo de Navarra

A **Indicación Cheografica Protechida Espargo de Navarra** ye una indicación cheografica protechida pa regular y controlar a producción y comercialización d'o espargo navarro baixo determinaus parametros de calidat y trazabilidat.

Actualment iste organismo tien a suya seu en l'antigua *Escuela de Peritos Agricolas* situada en l'Avenida Serapio Huici 22, de Villava, englobada adentro de l*'[[Instituto Navarro de Tecnologías e Infraestructuras Agroalimentarias Sociedad Anónima (INTIASA)|Instituto Navarro de Tecnologías e Infraestructuras Agroalimentarias]]*.

## Oríchens
En o popular tractau de cocina "El Practicón" escrito por Ángel Muro en 1893 se fa mención a os espargos de Navarra indicando que son de calidat superior.

## Redolada
Se tracta d'una zona trescruzada por o río Ebro y os suyos afluyents Arga, Aragón, Cidacos, Ega y Leza. Ye un paisache de suaus tozals, con altarias que oscilan entre os 200 y os 600 m.

### Clima
O clima ye mediterranio templau, con unas precipitacions meyas anyals d'alto u baixo 400 mm. 

### Demarcación cheografica
A zona de producción d'espargo amparaus por a indicación cheografica protechida ye constituyida por terrenos ubicaus en 263 municipios de Navarra, Aragón y La Rioja. Estando en Aragón termins municipals d'as provincias de Uesca y Zaragoza:

* Provincia de Uesca: Bailo, a Canal de Berdún, Chaca, Puent d'a Reina de Chaca, Santa Cilia y Santa Cruz d'as Serors.
* Provincia de Zaragoza: Agón, Ainzón, Alberit de Sant Chuan, Albeta, Ambel, Biota, Bisimbre, Boquinyeni, Borcha, Bulbuent, Bureta, Castiliscar, Exeya d'os Caballers, Lo Bust, Erla, Frescano, Fuent de Xalón, Gallur, Grisel, Grisén, Layana, Los Fayos, Luceni, Luna, Magallón, Maleixán, Mallén, Malón, Novallas, Noviellas, Pozuelo d'Aragón, Pradiella d'Ebro, Remolinos, Sadaba, Santa Cruz de Moncayo, Sos d'o Rei Catolico, Tarazona, Taust, Torrellas, Uncastiello, Val Palmas, Vera de Moncayo y Vierlas.

## Caracteristicas
Istos espargos se distinguen por a suya textura suau, a suya nula fibrosidat y una sabor delicada; fruito tanto d'as condicions de cautivo como d'o treballo d'agricultores y conservers.

### Variedaz
Os espargos protechius serán obtenius a partir de tallos carnosos d'a esparraguera (*Asparragus officinalis, L*), blancos, moraus u verdes d'as variedaz *Argentuil*, *Ciprés*, *Dariana*, *Desto*, *Grolim*, *Jac.Ma.2001*, *Juno*, *Steline* y *Thielim*.

## Producción y comercialización
O espargo de Navarra se puet trobar fresco en o mercau entre metat d'o mes de marzo y zaguerías de chunio y en conserva tot os meses de l'anyo.

### Empresas
I hai 33 empresas de conservas y 6 de producto fresco comercializadoras d'espargos IChP Espargo de Navarra. Todas ellas se troban situadas en Navarra u La Rioja.

## Referencias

## Vinclos externos
*  IChP Espargo de Navarra
Indicación Cheografica Protechida Vin d'a Tierra Val de Xalón

A **Indicación Cheografica Protechida Vin d'a Tierra Val de Xalón** ye una indicación cheografica protechida emplegada pa designar os vins d'a Tierra orichinarios d'a zona viticola de Val de Xalón. Ista indicación cheográfica fue reglamentada en 1998.

## Oríchens
En l'anyo 1798 escribe Jordán de Asso sobre o vin d'ista rechión:

Tamién a meyaus d'o sieglo XIX comenta Madoz a puyada d'a producción en a zona debiu a la filoxera que atacaba a los vinyals franceses por ixas envueltas, creyando-se un alcuerdo comercial con o país vecín:

En a decada de 1970 a superficie de vit cautivada en Val de Xalón yera de 16.300 Ha, por lo que nomás yera superada por as de Calatayú y Carinyena. I heba ta par d'alavez 16 bodegas en Morata, 7 en L'Almunia, 6 en Epila, 5 en Calatorau, 5 en Ricla, 4 en Lumpiac, 1 en Exarc, 1 en Mesons y 1 en Tierga.

## Redolada
Se tracta d'una zona vertebrada por o río Xalón con diferents tipos de paisaches que van dende a estepa y as mesetas dica os humedals y riberas d'os ríos.

### Clima
Os climas d'ista zona son prencipalment o mediterranio continental (con zonas de transición a o submediterranio continental calido) y o seco estepario. Amás en as zonas mas amanadas a la influyencia de Moncayo se troba un clima de transición mediterranio–oceanico. 

As precipitacions anyals son baixas y as temperaturas son extremas tanto en verano como d'hibierno. Cal destacar tamién a presencia frecuent d'o cierzo, viento que bufa con component nord-este y que intensifica d'hibierno as baixas temperaturas y en verano suaveixe as temperaturas extremas.

### Demarcación cheografica
S'incluyen os siguients municipios d'a provincia de Zaragoza: Aranda de Moncayo, Arandiga, Bárbols, Bardallur, Calatorau, Calcena, Cuart de la Uerba, Chodes, Ebreya, Epila, Exarc de Moncayo, Figueruelas, Gotor, Grisén, Illueca, L'Almunia de Donya Godina, Lucena de Xalón, Lumpiac, Mesons d'Isuela, Morata de Xalón, Morés, Nuella, Osella, Pedrola, Placiencia de Xalón, Pleitas, Purroi, Ricla, Rueda de Xalón, Saliellas de Xalón, Sabinyán, Santa Cruz de Griu, Sestrica, Tierga, Trasobars, Urreya de Xalón y Zaragoza.

## Caracteristicas
S'admiten categorías de vins blancos con grau alcolico natural minimo de 11°, rosaus con 12° y tintos con 12'5°, asinas como vin de licor con un minimo de 15°.

### Ugas
As variedaz autorizadas son:

* **Tintas**: *[[cabernet sauvignon]]*, garnacha, graciano, marzuela, *[[merlot]]*, monastrel, *[[Syrah (uga)|syrah]]* y tempranillo,.
* **Blancas**: *[[chardonnay]]*, garnacha blanca, macabeu y vizaca.

## Producción y comercialización
### Bodegas
I hai 8 bodegas que fan parti d'a indicación cheografica protechida:

* *Epilense de Vinos y Viñedos* (Epila)''

## Referencias

## Vinclos externos
*  Asociación de Vins d'a Tierra d'Aragón.
*  IChP Val de Xalón
Indicación Cheografica Protechida Pataca negra de Teruel

A **Indicación Cheografica Protechida Pataca negra de Teruel** ye una indicación cheografica protechida sobre a pataca negra d'a provincia de Teruel.

## Oríchens
## Redolada
A zona de cautivo, recolección, conservación, calificación y envasau ye toda a provincia de Teruel. Iste territorio se troba situau entre a parti oriental d'a Meseta Central y a sudoriental d'a Depresión Ibérica. Ye una provincia bien montanyosa con altarias importants en as sierras de Cucalón (1.478 m) y Sant Chust (1.547 m) por o nord-este, sierra Menera (1.603 m) y sierra d'Albarracín (1.920 m) y os Monts Universals (1.830 m) por o sud-este. Entre istas cadenas se troban as depresións de Calatayú-Mont Albán y Calamocha-Teruel. Dende as estriberas septentrionals d'a sierra de Cucalón enta l'ueste y dende o Mayestrato enta o norte y nord-este, arribando dica o río Ebro, s'estendilla a Depresión Iberica.

### Clima
O clima d'a provincia de Teruel ye un clima mediterranio, de montanya meya y de fuerte matiz continental, con veranos curtos y de pocas precipitacions (por debaixo d'os 20 mm) que favoreixen o creiximiento d'a pataca negra, y hibiernos fredos y con chelada, lo que ye menester pa a suya maduración.

## Caracteristicas
O carpoforo u cuerpo fructifero presenta un peridio, u parte exterior, con estructura vorrucada u piramidal, aparentement crebazada y de color negra mate, a vegadas con bel tono royenco-marrón. A gleba u parte interior ye compacta y de color pardo-negrenca y ye recorrida por venas finas, blancas y bien definidas.

As condicions edafoclimaticas d'a zona dan a o producto una sabor singular y aroma distintiva y penetrant, razons por as que se valura tanto en a gastronomía.

### Variedaz
As patacas negras amparadas por a indicación cheografica protechida Pataca negra de Teruel son fongos hipocheus d'a especie *[[Tuber melanosporum|Tuber melanosporum vitt]]*.

## Producción y comercialización
A presentación comercial d'a pataca negra de Teruel será en fresco y se puet comercializar entera y en as categorías *Extra*, *Primera* y *Chicota* u bien en trozos. 

Mas de dos terceras partis d'a producción de pataca negra d'Espanya provienen d'a provincia de Teruel, estando a comarca de Gúdar-Chabalambre l'orichen d'o 75% d'a producción estatal. A superficie de plantacions de pataca negra en a provincia de Teruel ye de 11.000 hectarias, lo que suposa un total de 52 toneladas de producto a l'anyo, convertindo-la en mayor rechión productora a livel mundial.

## Referencias

## Vinclos externos
*  Pataca negra de Teruel
Pacharán

O **pacharán** (d'o basco *patxaran*, de *pattar*, auguardent, y *aran*, aranyón) ye un licor d'entre 25 y 30 graus d'alcol obteniu por a maceración d'os aranyons en un auguardent anisau, atorgando-li a lo licor resultant a suya color royenca y lo suyo sabor. Se tracta d'una bebida alcolica tradicionalment elaborada en o Pireneu y los suyos semontanos en Navarra y Aragón a on se troba l'arbusto *[[Prunus spinosa]]* d'o cual provienen os aranyons como fruito u lulo.

Encara que conoixiu dende fa sieclos en ixas redoladas, dende primerías d'o sieglo XX escomencipió la suya elaboración como un proceso industrial, concentrando-se dende alavez ixa elaboración industrial en Navarra, fendo que popularment se considere que se tracta d'una bebida d'orichen exlusivament navarro. De feito, ta asegurar a producción regular d'aranyons ta la suya industria, en Navarra dende los anyos 1990 prencipió un proceso de cultivo de l'arbusto, que ye un arbusto que creixe en as selvas de l'arredol y que dica alavez yera la sola fuent d'aranyons, amenistando-se asobén importar aranyons d'atros puestos d'Europa ta guaranciar a producción de pacharán.

D'atra man, en as elaboracions caseras se gosa adhibir bels atros elementos a la maceración, como gabardons, granos de café y mesmo bel sinyalín de belatra fruita, ta modificar lucherament a sabor d'o licor resultant.

Con a suya producción industrial s'estendilló lo suyo consumo fuera d'as suyas rechions d'orichen, mas que mas en atras rechions amanadas d'Espanya como La Rioja u lo País Basco, pero tamién en bel departamento francés amanau a la muga con Navarra. Ta guaranciar a calidat en a producción, en 1988 se creyó un Consello Regulador d'o Pacharán Navarro, que controla a las empresas acullidas a la Indicación Cheografica Protechida Pacharán Navarro.

Orichinalment o suyo consumo se feba a temperatura ambient en copa y sin chelo, pero dende fa bels anyos en aumentar a suya popularidat ha prencipiau a consumir-se en vaso luengo con cubitos de chelo.

## Referencias

## Vinclos externos
*  Consello Regulador d'o Pacharán Navarro.
Mesquita de Tortoles

A **mesquita de Tortoles** ye una antiga mesquita situada en o barrio de Tortoles d'o municipio zaragozano de Tarazona, en a comarca de Tarazona y Moncayo, Aragón.

## Descripción
Localizada en o barrio rural de Tortoles, en o prencipio d'o conoixiu como *camino de la Dehesa*, adosada a las restas de l'antigo torretón fortificau que feba parti d'o castiello d'a localidat. Datada en o sieglo XV, ye un edificio d'especial significación historica por constituyir una d'as obras mas tardanas d'a cultura musulmana en a Peninsula. Tortoles albergó en ixa epoca una comunidat estimada de 2.000 musulmans, lo que explica a existencia d'una mesquita, construyida en primerías d'ixe sieglo.

Presenta dos etapas constructivas determinadas por a construcción en primerías de sieglo d'a nau orichinal de dos trampos zarrada con armadura de fusta, asinas como a suya posterior ampliación a meyaus de sieglo en a que s'adhibioron un trampo a la nau y se substituyó a vuelta por una nueva armadura, actualment desmontada, d'importancia tanto documental como artistica.

En 1526 a suya consagración como ilesia determinará a construcción de l'altar mayor asinas como a execución d'a decoración pictorica d'a cabecera; relegada a un papel segundario como puesto de culto dimpués d'a construcción d'o nuevo templo plegará a destinar-se a usos agricolas, dica estar redescubierta en a decada de 1980 por o Centro d'Estudios Turiasonenses.

Actualment se tracta d'un espacio d'una sola nau de tres trampos cubierta por teito a dos auguas que apea en dos arcos diafragma apuntaus; en o muro oriental se conserva o mihrab d'a mesquita en arco de ferradura. En l'exterior a construcción s'amuestra como un volumen compacto de ladriello, mampostería y aglomerau, s'ha visto substancialment transformada, mas que mas en os costaus norte y sud. En o muro norte se localiza l'acceso actual, mientres en o muro sud s'han ubierto cuantas finestras. A portalada primitiva, localizada en o muro ueste a l'altaria d'o segundo trampo d'a nau, configura un arco de meyo punto sencillo actualment cegau.

En o suyo interior, restaurau en 2015, se puet veyer o mihrab musulmán, una florida cubierta mudéchar con inscripcions arabes y pinturas murals correspondients a la reconversión en ilesia cristiana. Ista restauración recibió l'accesit a *Restauración, Rehabilitación y Intervención en o Patrimonio Historico* d'o Premio García Mercadal 2016.

## Inscripciones en árabe

En 2020, dimpués d'una restauración feita por a Universidat de Valencia, se descubrioron inscripcions redactadas en arabe andalusí en l'artesonau d'o teito, que sobrevivioron a un incendio de calendata indeterminada. Entre ellas se troban versiclos de l'Alcorán, información sobre os constructors de l'edificio y, sosprendentment, un poema profano:

## Referencias

## Vinclos externos
*  Mesquita de Tórtoles. Patrimonio cultural d'Aragón.
*  Mesquita de Tortoles. Fundación Tarazona Monumental.
Progresión d'o récord mundial masculín de 35 km marcha

A continación s'amuestra la **progresión d'o récord mundial masculín de 35&nbsp;km marcha** dende 1996. As marcas feitas dinantes de l'anyo 2023 se consideran como millor marca mundial; y dende l'1 de chinero de 2023 tienen a ratificación de World Athletics como récord mundial..

## Progresión
### No ratificaus

## Se veiga tamién
* Marcha atletica.
* Progresión d'o récord mundial femenín de 35 km marcha.

## Notas y Referencias
Progresión d'o récord mundial femenín de 60 metros lisos

En iste articlo s'amuestra la **progresión d'o récord mundial femenín de [[60 metros lisos]]** dende l'anyo 1966, encara que la *International Amateur Athletic Federation* (hue dita *[[World Athletics]]*) no reconoixió récords d'os 60 metros lisos que dica l'anyo 1986 (en prebas indoor):

## Progresión
### No ratificaus

### Ratificaus

## Notas y referencias

## Se veiga tamién
* 60 metros lisos.
* Progresión d'o récord mundial masculín de 60 metros lisos.

## Vinclos externos
*  Progresión d'o récord mundial masculín de 60 metros lisos en *worldathletics*.
Districto d'Ostalb

O **districto d'Ostalb** (en alemán *Ostalbkreis*) ye un districto situato en Baden-Wurtemberg, Alemanya. A suya capital ye a ciudat d'Aalen.

## Ciudaz y municipios
Arnbruck

**Arnbruck** ye un municipio de Bavera, Alemanya.  Se troba en o districto de Regen. 

## Puestos d'intrés
* Das Glasdorf.

## Referencias
Districto de Ravensburg

O **districto de Ravensburg** (en alemán *Landkreis Ravensburg*) ye un districto situato en Baden-Wurtemberg, Alemanya. A suya capital ye a ciudat de Ravensburg.

## Ciudaz y municipios